**Ілья Шкурын** (нар. 17 жніўня 1999, Віцебск) — беларускі футбаліст, нападнік польскага клуба «Сталь» з Мелеца (у арэнде з маскоўскага ЦСКА).

Клубная кар’ера
---------------

### «Віцебск»

Выхаванец віцебскай ДЮСШ «Камсамолец», у 2016 годзе пачаў выступаць за дубль «Віцебска». У 2017 годзе трывала замацаваўся ў дублі, за першую палову сезона забіў 11 галоў. У ліпені 2016 года быў запрошаны на прагляд у кіеўскае «Дынама», але неўзабаве вярнуўся ў Віцебск, дзе стаў прыцягвацца да асноўнага складу. 23 ліпеня 2017 года дэбютаваў у асноўнай камандзе ў матчы 1/8 фіналу Кубка Беларусі супраць «Слуцка» (0:0, пен. 2:4), калі выйшаў на замену на 87-й хвіліне, правёў на полі 30 хвілін дадатковага часу і стварыў шэраг небяспечных момантаў. Праз тыдзень, 29 ліпеня, дэбютаваў у Вышэйшай лізе, выйшаўшы на замену ў другім тайме хатняга матча супраць «Крумкачоў» (2:2). У гэтым матчы прымусіў брамніка гасцей Яўгена Касцюкевіча парушыць правілы і атрымаць чырвоную картку. 5 жніўня, у другім сваім матчы ў Вышэйшай лізе супраць магілёўскага «Дняпра», выйшаў на замену на 70-й хвіліне і забіў пераможны гол сваёй каманды (выніковы лік 2:1).

З верасня 2017 года да канца сезона не з’яўляўся на полі з-за траўмы. Вярнуўся на полі толькі ў чэрвені 2018 года, спачатку гуляў за дубль (дзе ў сезоне 2018 паспеў забіць 18 галоў), а неўзабаве стаў выступаць і за асноўную каманду, выходзячы на замену.

### «Энергетык-БДУ»

У студзені 2019 года датэрмінова разарваў кантракт з «Віцебскам» і неўзабаве перайшоў у сталічны «Энергетык-БДУ». У першай палове сезона 2019 звычайна выхадзіў на замену, выступаў таксама за дубль, аднак пазней замацаваўся ў стартавым складзе, стаўшы асноўным нападнікам каманды. Трывала адзначаўся галамі, 27 верасня 2019 года ў матчы з «Мінскам» (6:1) аформіў покер, 26 кастрычніка таго ж года стаў аўтарам хет-трыка ў матчы з мінскім «Дынама» (3:3). У выніку з 19 галамі стаў найлепшым бамбардзірам Вышэйшай лігі ў сезоне, таксама быў прызнаны найлепшым нападнікам чэмпіянату.

### ЦСКА Масква

8 студзеня 2020 года стала вядома аб пераходзе Шкурына ў брэсцкае «Дынама», аднак ужо на наступны дзень было абвешчана аб падпісанні кантракта з маскоўскім ЦСКА на 4,5 гады. У складзе ЦСКА не меў трывалага месца ў аснове, звычайна заставаўся на лаўцы запасных або выхадзіў на замену. 15 жніўня 2020 года забіў першы гол за ЦСКА ў матчы з «Тамбовам» (2:1).

У ліпені 2021 года на правах арэнды далучыўся да кіеўскага «Дынама». У лютым 2022 года польскі «Ракаў» з Чэнстаховы арандаваў нападніка з правам выкупу. Аднак, з’явіўся на полі толькі ў двух матчах, пасля чаго страціў месца ў складзе. У верасні 2022 года па пагадненні бакоў арэнда была спынена, пасля чаго нападнік прыпыніў кантракт з ЦСКА і стаў іграком клуба «Макабі» (Петах-Тыква) з другога дывізіёна Ізраіля. За сезон 2022/23 адзначыўся 14 галамі за «Макабі» і дапамог клубу выйсці ў элітны дывізіён.

У ліпені 2023 года далучыўся да польскай «Сталі» з Мелеца. Дэбютаваў за каманду 22 ліпеня 2023 года ў матчы першага тура чэмпіянату Польшчы супраць «Краковіі» (2:2), дзе адзначыўся голам і галявой перадачай. 25 лістапада 2023 года ў матчы супраць «Погані» (3:2) аформіў хет-трык, пасля чаго па выніках лістапада быў прызнаны іграком месяца ў польскай Экстраклясе. У студзені 2024 года падпісаў новы кантракт са «Сталлю» да чэрвеня 2025 года з магчымасцю падаўжэння яшчэ на адзін сезон, які пачне дзейнічаць з ліпеня 2024 года пасля заканчэння пагаднення з ЦСКА.

Міжнародная кар’ера
-------------------

1 верасня 2017 года дэбютаваў у моладзевай зборнай Беларусі ў матчы адборачнага турніру чэмпіянату Еўропы 2019 супраць Грэцыі (0:2), выйшаўшы на замену ў другім тайме. Восенню 2019 года правёў яшчэ 5 матчаў за моладзевую зборную.

Грамадская пазіцыя і пераслед з боку ўлад Беларусі
--------------------------------------------------

У жніўні 2020 года пасля прэзідэнцкіх выбараў у Беларусі адмовіўся выступаць за нацыянальную зборную, пакуль краінай кіруе Аляксандр Лукашэнка. У снежні 2020 года быў выключаны са спісу кандыдатаў у моладзевую і нацыянальную зборныя Беларусі па футболе, а таксама быў пазбаўлены льготы, якая давала права на адтэрміноўку ад ваеннай службы.

Украінскі журналіст Ігар Цыганык у праграме «Цыганык LIVE» распавёў, што «беларуская ўлада патрабавала дэпартаваць футбаліста з Расіі, каб разабрацца з ім дома».

Дасягненні
----------

* Беларусь Найлепшы бамбардзір чэмпіянату Беларусі: 2019 (19 галоў)
* Беларусь Найлепшы нападнік чэмпіянату Беларусі: 2019
* Беларусь У спісе 22 найлепшых футбалістаў чэмпіянату Беларусі: 2019
* Польшча 02Сярэбраны прызёр Сярэбраны прызёр чэмпіянату Польшчы (2): 2022
* Ізраіль Пераможца Лігі Леўміт: 2023

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2016 | дубль | Віцебск | Беларусь | 2 | 1 |
| 2017 | Д1 | Віцебск | Беларусь | 4 | 1 |
| 2018 | Д1 | Віцебск | Беларусь | 7 | 0 |
| 2019 | Д1 | Энергетык-БДУ | Беларусь | 26 | 19 |
| 2019/20 (2) | Д1 | ЦСКА | Расія | 4 | 0 |
| 2020/21 | Д1 | ЦСКА | Расія | 9 | 3 |
| 2021/22 (1) | Д1 | Дынама | Украіна | 8 | 0 |
| 2021/22 (2) | Д1 | Ракаў | Польшча | 2 | 0 |
| 2022/23 | Д2 | Макабі | Ізраіль | 30 | 14 |
|

Крыніцы
-------

1. ↑  Ilia Shkurin // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Ilya Shkurin // FBref.com<a href='https://wikidata.org/wiki/Track:Q56239490'></a>
3. ↑  90minut.pl — 2003. Праверана 23 верасня 2022.<a href='https://wikidata.org/wiki/Track:Q2818677'></a>
4. ↑
5. ↑  Валерий Исаев: «Вместе с киевским «Динамо» решили, что пока Шкурину лучше играть в основном составе «Витебска», а из Украины будут следить» (руск.). *by.tribuna.com*.
6. ↑  Шкурин покинул "Витебск" (руск.). *football.by* (28 студзеня 2019). Праверана 19 студзеня 2024.
7. ↑  Покинувший "Витебск" нападающий перешел в "Энергетик-БГУ" (руск.)(недаступная спасылка). *football.by* (28 студзеня 2019). Архівавана з першакрыніцы 19 студзеня 2024. Праверана 19 студзеня 2024.
8. ↑  Официально: Шкурин сменил "Энергетик-БГУ" на брестское "Динамо" (руск.). *football.by* (8 студзеня 2020). Праверана 19 студзеня 2024.
9. ↑  ЦСКА объявил о трансфере Шкурина (руск.). *football.by* (9 студзеня 2020). Праверана 19 студзеня 2024.
10. ↑  Илья Шкурин стал игроком киевского "Динамо" (руск.). *football.by* (10 ліпеня 2021). Праверана 19 студзеня 2024.
11. ↑  "Ракув" Ченстохова аредовал Илью Шкурина с правом выкупа (руск.). *football.by* (26 лютага 2022). Праверана 19 студзеня 2024.
12. ↑  "Ракув" до истечения срока аренды отказался от Ильи Шкурина (руск.). *football.by* (5 верасня 2022). Праверана 19 студзеня 2024.
13. ↑  Илья Шкурин продолжит карьеру в израильском Д2 (руск.). *football.by* (5 верасня 2022). Праверана 19 студзеня 2024.
14. ↑  Илья Шкурин будет играть в элитном дивизионе Польши (руск.). *football.by* (5 ліпеня 2023). Праверана 19 студзеня 2024.
15. ↑  Илья Шкурин продлил контракт со "Сталью" (руск.). *football.by* (8 студзеня 2024). Праверана 19 студзеня 2024.
16. ↑  *Сорокин, Сергей*. Шкурин исключён из состава сборной Беларуси и лишён льготы по отсрочке воинской службы (руск.). *championat.com* (17 снежня 2020). Праверана 19 студзеня 2024.
17. ↑  Игорь Цыганык: «ЦСКА удалось отбиться от депортации Шкурина и отдать его в аренду» (руск.). *football.by* (9 жніўня 2021). Праверана 19 студзеня 2024.

|  |  |
| --- | --- |
| ⚙️   Тэматычныя сайты | 90minut · by.tribuna.com · FBref.com · FootballDatabase.eu · FootballFacts.ru · Soccerway · teams.by · Transfermarkt (ігрок) · worldfootball.net (ігрок) · Прэсбол · УПЛ |

| ⛭Найлепшыя бамбардзіры чэмпіянату Беларусі па футболе |
| --- |
| 
* 1992 Скорабагацька
* 1992/93 Бараноўскі / Рамашчанка
* 1993/94 Качура
* 1994/95 Шаўроў
* 1995 Яромка
* 1996 Хлебасолаў
* 1997 Хлебасолаў
* 1998 Яромка
* 1999 Стрыпейкіс
* 2000 Васілюк
* 2001 Давыдаў
* 2002 Стрыпейкіс
* 2003 Блізнюк / Карніленка
* 2004 Стрыпейкіс
* 2005 Стрыпейкіс
* 2006 Кліменка
* 2007 Васілюк
* 2008 Блізнюк / Радзівонаў
* 2009 Майкон Каліжуры
* 2010 Брэсан
* 2011 Брэсан
* 2012 Асіпенка
* 2013 Радзівонаў
* 2014 Януш
* 2015 Януш
* 2016 Гардзяйчук / Радзівонаў
* 2017 Гардзяйчук
* 2018 Савіцкі
* 2019 Шкурын
* 2020 Скавыш
* 2021 Дарбо
* 2022 Абдыхалікаў
* 2023 Марозаў

 |